سامانچی قیزی
سامانچی قیزی و یا آذربایجان مونالیزه‌سی (فارسجا مونالیزه آذربایجان)، آذربایجان تورکلرینین آراسیندا، اؤزللیک‌له غربی آذربایجان اوستانیندا آد چیخاردان بیر افسانه دیر.

حیکایه‌سی

بیر سامانچی‌نین، گؤزل قیزی وار ایمیش و هامی اونو، سامانچی قیزی، چاغیرارمیشلار. بو قیز بویا-باشا چاتیر و بو گؤزللیک بوندان آیریلمیر. قیز ارلیک واختینا چاتاندا، ایکی بؤیوک طایفادان، ایکی اوغلان بو قیزی ایسته‌ییرلر. بونلارین آراسیندا اوزون زامان چاتیشمالار و داعوالار اوز وئریر و قیزین آتاسی گله‌جک‌ده بؤیوک قان داعواسینین چیخماسینی دوشونور. او اوزدن بیر گون ایکی اوغلونو چاغیریب، حال-حیکایه‌ نی سؤیله‌ییب دئییر، باجی‌نیزی اؤلدورمه‌لیسیز و یا بورالاردان قاچیترمالیسینیز. اوغوللار ایسه بو چاره‌نی قبول ائدیب آتانین سؤزونه باخیرلار. او گون صاباحیسیندا سامانچی قیزی بیر داها گؤزه گؤونمور و ایکی طایفانین دا داعواسی اوز وئرمیر. (اورمیه، خوی و سالماس روایتی)

آیری روایت‌لر

بعضی شهرلرده آیری روایت‌لر ده واردیر و هامیسی بو روایته یاخیندیر.

سامانچی قیزی‌نین تابلوسو

سامانچی قیزی آدینا تانینان بیر تابلو، بیر چوخ اورمیه‌لی‌نین ائوینده اولارمیش و هئچ کیمین ده خبری یوخ ایدی کی بو تابلونو کیم چکیب. آنجاق بو تابلو بیر اینگیلیسلی نقاشین تابلوسودور و آدی اوزه چیخماییبدیر.

قایناقلار